CELEX: 62021TN0717
Language: da
Date: 2021-11-08 00:00:00
Title: Sag T-717/21: Sag anlagt den 8. november 2021 — ICA Traffic mod Kommissionen

3.1.2022   
            
            
               DA
            
            
               Den Europæiske Unions Tidende
            
            
               C 2/51
            
         
      Sag anlagt den 8. november 2021 — ICA Traffic mod Kommissionen
      (Sag T-717/21)
      (2022/C 2/71)
      Processprog: tysk
      
         Parter
      
      
         Sagsøger: ICA Traffic GmbH (Dortmund, Tyskland) (ved advokaterne S. Hertwig og C. Vogt)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse annulleres for så vidt som rammeaftalen med Fa. UVD Robots APS om levering af op til 200 desinfektionsrobotter har mistet sin virkning, idet den bekendtgjorte maksimale mængde er nået.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringende.
      Den i pressemeddelelse af 21. september 2021 bekendtgjorte afgørelse fra Europa-Kommissionen om anskaffelse af yderligere 100 robotter til trods for, at rammenaftalen er blevet virkningsløs, er i strid med det EU-retlige princip om lovmæssig forvaltning, som i primærretten er forankret i artikel 263, stk. 2, TEUF, sammenholdt med artikel 264 TEUF.
      I sag C-23/20 (1) har Domstolen fastslået, at rammeaftalen mister sin virkning, når den i bekendtgørelsen fastsatte maksimale mængde er nået. Europa-Kommissionens afgørelse om på grundlag af den med Fa. UVD Robots APS indgåede rammaftale om levering af op til 200 desinfektionsrobotter nu at bestille yderligere 100 desinfektionsrobotter er dermed i strid med artikel 49 i Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF (2) og med del C, punkt 7, 8 og 10, litra a), i bilag V til direktivet, sammenholdt med direktivets artikel 33 og ligebehandlingsprincippet og gennemsigtighedsprincippet, der er nævnt i direktivets artikel 18.
      
         (1)  Dom af 17.6.2021, Simonsen & Weel, C-23/20, EU:C:2021:490
      
         (2)  EUT 2014, L 94, s. 65.